SET ภาคบ่ายรูดต่อ 40 จุด กังวลไวรัสโควิด-19 ระบาดทั่วโลก! จับตาเสี่ยงหลุด 1,450 จุด
SET ภาคบ่ายรูดต่อ 40 จุด กังวลไวรัสโควิด-19 ระบาดทั่วโลก! จับตาเสี่ยงหลุด 1,450 จุด
SET ภาคบ่ายรูดต่อ 40 จุด กังวลไวรัสโควิด-19 ระบาดทั่วโลก! จับตาเสี่ยงหลุด 1,450 จุด
24 ก.พ. 2563

ผู้สื่อข่าวรายงานว่า ภาวะตลาดฯภาคบ่ายวันนี้(24ก.พ.63) ดัชนีไหลลงต่อ 40 จุด โดยดัชนี SET ณ เวลา 15.30 น.อยู่ที่ระดับ  1,454.34  จุด ลบ 40.75 จุด หรือ 2.73% ด้วยมูลค่าซื้อขาย 48,624.27 ล้านบาท
บล.ฟิลลิป ระบุว่า ตลาดหุ้นไทยบ่ายนี้คาดแกว่งตัวในแดนลบเป็นหลัก จากความกังวลทั้งภายในและภายนอก ได้แก่ การอภิปรายไม่ไว้วางใจ, ภาวะภัยแล้งในประเทศ และการแพร่ระบาด COVID-19 ที่แม้ผู้ติดเชื้อในจีนจะเริ่มทรงตัวได้บ้าง แต่การแพร่ระบาดนอกประเทศจีนยังคงน่าเป็นห่วง
อย่างไรก็ตามในปัจจัยลบมากมายที่สร้างความกังวล ยังคงมีปัจจัยบวกที่เข้ามาช่วยประคอง sentiment ของตลาดได้บ้าง หลังกระทรวงพาณิชย์เผย ตัวเลขการส่งออกเดือน ม.ค. 63 ของไทยเติบโตเป็นครั้งแรกในรอบ 6 เดือน +3.35% y-y ซึ่งออกมาดีกว่าที่ตลาดคาดระหว่าง -2% ถึง -3% y-y แต่ไทยขาดดุลการค้าเดือน ม.ค. 63 เป็นจำนวนกว่า 1,555.7 ดอลลาร์สรอ. ค่าเงินบาทจึงมีแนวโน้มอ่อนค่าต่อเนื่อง ในภาพรวมคาดบ่ายนี้ตลาดหุ้นไทยไม่น่าไปไหนได้ไกลระหว่าง 1450 – 1470 จุด
บล.กสิกรไทย ประเมินบ่ายนี้ SET อาจแกว่งตัวลงต่อ โดยมีระดับแนวรองรับที่ 1450 ซึ่งน่าใช้เป็นจังหวะในการเข้าซื้อเก็งกำไรลุ้นเด้ง โดยมีระดับแนวต้านระยะสั้นที่ 1470 และ 1475 หากผิดคาด หลุดระดับแนวรองรับบริเวณ 1440 ยอมขายลดความเสี่ยงออกไปบ้าง